**Suplement i Certifikatës për kualifikimin profesional,**

**KËRKIM, SHPIM DHE SHFRYTËZIM NAFTE, GAZI DHE UJI , Niveli II në KSHK, referuar nivelit II të KEK**

**Individi është i aftë:**

* Të përgatisë dhe të organizojë vendin e punës.
* Të përzgjedhë, të përdorë dhe të mirëmbajë mjetet dhe materialet e punës.
* Të respektojë standardet e profesionit.
* Të interpretojë dokumentacionin teknik të profesionit.
* Të zbatojë rregullat e mbrojtjes së shëndetit, të sigurisë në punë dhe të ruajtjes së mjedisit.
* Të kryejë veprime praktike në punimet e shpimit të puseve dhe nxjerrjes së naftës, gazit e ujit.
* Të përgatisë materialet për dokumentimin gjeologjik.
* Të kryejë dokumentimin gjeologjik të kampioneve të mineraleve e të shkëmbinjve, si dhe të shllameve, gjatë procesit të shpimit të puseve.
* Të kryejë marrjen e provave për analiza laboratorike, etiketimin, ambalazhimin dhe dërgimin e tyre në laboratorët përkatës, sipas metodikave dhe instruksioneve të miratuara.
* Të kryejë veprime praktike për ngritjen e kolonave të shpimit.
* Të zgjedhë daltat për shpimin e shkëmbinjve të caktuar.
* Të kryejë veprime praktike gjatë shpimit të puseve.
* Të zbatojë procesin e karotimit të shkëmbinjve.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Kërkim, shpim dhe shfrytëzim nafte, gazi dhe uji”, niveli II në KSHK, referuar nivelit II të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit gjysmë të kualifikuar (ndihmës).

Ky arsimim i jep individit mundësi t'i drejtohet tregut të punës si ndihmës në sipërmarrje të ndryshme të kërkimeve, shpimeve dhe shfrytëzimeve të vendburimeve të naftës e gazit, të shpimeve për kërkim zbulimin e mineraleve të dobishme, të shpimeve për kërkimin dhe shfrytëzimin e ujërave nëntokësore, të shpimeve për studime gjeologo-inxhinierike, të shpimeve për qëllime injektimi dhe për qëllime të tjera speciale, etj.

Me përfundimin e kualifikimit profesional “Kërkim, shpim dhe shfrytëzim për naftë, gaz dhe ujë”, niveli II në KSHK, referuar nivelit II të KEK, individi ka të drejtë të vazhdojë arsimimin në një nga kualifikimet e nivelit III në KSHK, referuar nivelit III të KEK. Me arsimimin e mëtejshëm të nivelit IV në KSHK, referuar nivelit IV të KEK, individi fiton të drejtën për të hyrë në provimet e “Maturës Shtetërore Profesionale” me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).